# Upute recenzentima

Poštovani,

Uredništvo časopisa *Kairos* iznimno cijeni Vaše znanstveno i stručno djelovanje te izvanrednu informiranost i poznavanje relevantne literature iz pojedinih područja znanstvenog interesa časopisa. Stoga Vas molimo za recenziju priloženoga članka. Recenzija se koristi kako bi se osigurala visoke kvalitete objavljenog rada. Radi se o objektivnom procesu, a naši recenzenti igraju ključnu ulogu u održavanju visokih standarda. Vaša je uloga važna jer njome omogućujete kritički i konstruktivni povratni odgovor na rad svojih kolega.

Prema našim standardima, glavni urednik prvo procjenjuje sve pristigle radove. Radovi koji su u ovoj fazi odbijeni nisu dovoljno originalni, imaju ozbiljne znanstvene nedostatke, lošu gramatiku ili jezik i/ili su izvan ciljeva i opsega časopisa. Oni koji zadovolje minimalne kriterije prosljeđuju se vama recenzentima. Kairos koristi dvostruko slijepu (anonimiziranu) recenziju u kojoj recenzent ostaje anoniman tijekom cijelog procesa.

Recenziranje rada uključuje čitanje rada i ispunjavanje Obrasca recenzije (vidi u prilogu). Molimo Vas da pružite kritičke i konstruktivne komentare, bez obzira na to jeste li odlučili prihvatiti ili odbiti objavljivanje rada. Po završetku recenzije, molimo Vas da svoje komentare pošaljete glavnom uredniku. Ako iz bilo kojeg razloga niste u mogućnosti napisati recenziju, molimo Vas da nas obavijestite u najkraćem roku kako bismo pronašli drugog recenzenta.

Molimo Vas da Vaš komentar bude primjerena i realna ocjena članka i da sadrži odgovore na sljedeća pitanja:

* Je li sadržaj rada primjeren profilu znanstvenog časopisa *Kairos*?
* Odgovara li naslov sadržaju rada?
* Adresira li rad nedovoljno obrađene teme u literaturi?
* Hoće li objavljivanje rada biti korisno?
* Odgovara li tema opsegu časopisa *Kairos*?
* Jesu li teme jasno iznesene?
* Pokazuje li rad adekvatno razumijevanje recentne literature u području koje pokriva?
* Je li istraživanje predstavljeno u radu dobro zamišljeno?
* Je li istraživanje adekvatno i kvalitetno analizirano?
* Jesu li zaključci rada jasno izneseni?
* Jesu li sažetkom obuhvaćeni svi podaci važni za razumijevanje sadržaja članka? (Sažetak treba sadržavati opći prikaz teme, metodologiju rada, rezultate i zaključak.)
* Je li način pisanja prihvatljiv?

**Napomena**

Uredništvo neće upoznati autora s imenom recenzenta. Molimo recenzente da vode računa o povjerljivosti i svojem pravu na anonimnost.

Bit ćemo Vam zahvalni ako recenziju pošaljete ili dostavite u roku od dva tjedna. Ako iz bilo kojeg razloga niste u mogućnosti napisati recenziju, molimo Vas da članak vratite redakciji što prije, kako bismo osigurali drugog recenzenta.

Slobodno nas kontaktirate putem e-maila ([kairos@bizg.hr](http://kairos@bizg.hr)) ako imate bilo kakvih pitanja u vezi s postupkom recenzije.

***Kairos***, Vol. \_\_\_\_\_ br. \_\_\_\_\_

**Obrazac recenzije**

Naslov članka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Recenzent:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum prihvaćanja na recenziju:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vaše opaske i komentari:

Molimo Vas da zaokružite:

|  |  |  |  |  |
| --- | --- | --- | --- | --- |
| **Prikladnost za objavljivanje u *Kairosu*** | Ne | Veće preinake | Manje preinake | Da |
| **Znanstveni doprinos članka** | Slab | Neznatan | Važan | Izuzetno važan |
| **Preporuka** | Odbiti | Nakon revizije prihvatiti | Manje izmjene | Prihvatiti |
| **Kategorija** | Stručni rad | Pregledni rad | Prethodno priopćenje | Izvorni znanstveni |

**Molimo Vas da priložite recenziju u pisanom obliku.**

Datum: Potpis recenzenta:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_